Tepişteyanê Zîndanê Amedî vera îşkence û binpaykerdişê heqanê merdiman seba 3 rojan grevê vêşanîye da destpêkerdene û venga rêxistinanê komelê sivîlî da.
Tepişteyê bi nameyê Beran Ermanê 23 serrî keyeyê xo de pêvînayîşê telefonî kerd û înan rê da zanayene ke zîndan de îşkence zêdîyayo û gardîyanî her şewdirî erzenê koxûşan ser. Ermanî vato: ''Zîndan de têgêrayîşê keyfîyî zêdîyayî. Gardîyanan tepişteyî Umît Ozkan, Mehmet Kasim Aslan û Dogan Ozbahçeçî koxûşî ra verî û cayêkê bê kamera de îşkenceyê înan kerd. ''
Emanî pare kerd ke tepişteyan raporê derbkerdişî girewt û dima tepişteyî erşawîyayî koxûşêkê bînî. Emanî eşkera kerd ke înan grevê vêşanîye dayo destpêkerdene û eke îşkence nêqedo grevê vêşanîye bikerê grevê vêşanîye yê bêdemî.
Emanî venga Baroyê Amedî, OHD û Komeleya Heqanê Merdiman da ke wa vera nê kerdişan têbigêrê.
